

Glavarjeva cesta 37, 1218 Komenda, Tel: 01 7247 150, fax: 01 8341 710, e-mail: o-komenda.lj@guest.arnes.si

**3. č**

**TOREK, 24. 3. 2020**

|  |  |
| --- | --- |
| **ANG** |  |
| Poglej na spletno stran učiteljice Urške: http://www2.arnes.si/~uvidma/3razred.html |

|  |  |
| --- | --- |
| **SLJ** | **ELA PEROCI: BABICA IN NINA NA SPOMLADANSKEM BALKONU** (berilo, str. 100) |
| * V berilu na str. 100 preberi odlomek.
* V zvezek napiši naslov: **Ela Peroci: Babica in Nina na spomladanskem balkonu**
* V celih povedih odgovori na naslednja vprašanja:
* Kje sta sedeli babica in Nina?
* Kaj sta občudovali?
* Kje živi babica?
* Ali se tudi hiše z leti spreminjajo?
* Pojdi tudi ti na balkon/teraso/dvorišče in v 5. povedih napiši, kaj se je spremenilo, ko je k nam prišla pomlad.
* Nariši.
 |

|  |  |
| --- | --- |
| **MAT** | **MATEMATIČNI IZRAZI ZA RAČUNSKE OPERACIJE** (SMČ 2, str.12 in 13) |
| * Najprej ponovimo, kako z matematičnim izrazom poimenujemo rezultat pri:
* seštevanju (*vsota*),
* odštevanju (*razlika*),
* množenju (*zmnožek*) in
* deljenju (*količnik*).
* V SMČ 2 na str. 12 in 13 natančno preberi 1., 2., 4. in 5. nalogo. Pri vsaki nalogi je napisan račun (pobarvan z rumeno), ti pa moraš ugotoviti, katera besedilna naloga sodi k računu. Dobro si oglej in preberi tudi plakate, ki jih v rokah držijo otroci.

(*Rešitve: 1. c, 2. b, 4. b, 5. c)** V zvezek napiši naslov **Vaja**. Preberi 3. in 6. nalogo in ju reši v zvezek.
* \* *Za dodatno nalogo (kdor želi) reši še 7. nalogo.*
 |

|  |  |
| --- | --- |
| **SPO** | **VREME: VREMENSKA NAPOVED** |
| * Poskusi odgovoriti na naslednja vprašanja:
* Kako lahko napovemo vreme za naprej?
* Kdo napove vreme?
* Kako vremenoslovci vedo, kakšno bo vreme?
* V zvezek napiši naslov **Vremenska napoved** in prepiši spodnje besedilo.

Vremenska napoved nam pove, kakšno bo vreme v prihajajočih dneh. Vreme napovedujejo vremenoslovci ali meteorologi. Meteorologi vreme opazujejo in merijo: - količino padavin, - temperaturo zraka, - hitrost in smer vetra, - zračni tlak. Na podlagi teh meritev naredijo vremensko napoved.* Oglej si vremensko napoved. Preberi in povej, kakšno vreme in kakšne temperature so napovedane za posamezni kraj.
* Če imaš možnost, si vremensko napoved in vprašanja natisni in jih prilepi v zvezek.

Če nimaš možnosti, da bi si natisnil/-a vremensko napoved in vprašanja-nič hudega! Potem si v zvezku pusti praznih 10 vrstic in boš sliko dobil/-a, ko se vrnemo v šolo.* Ko boš v zvezku prilepil/-a oz. pustil/-a praznih 10 vrstic, **odgovori** na vprašanja v celih povedih.
 |



**Glej vremensko napoved in odgovore v celih povedih napiši v zvezek.**

1. Za kateri dan v tednu je vremenska napoved?
2. V kateri letni čas spada mesec iz vremenske napovedi?
3. Napiši ime kraja, ki bo imel najnižjo temperaturo.
4. Kateri kraj bo imel temperaturo 25 °C?
5. Napiši ime kraja, ki bo imel sončno vreme.
6. V katerem kraju bo deževalo?
7. Kolikšna bo temperatura v glavnem mestu Slovenije?
8. Koliko krajev bo imelo oblačno vreme?
9. Napiši ime kraja, ki bo imel najvišjo temperaturo.